«Комкомма ныхас æмæ фæрссаг ныхас.»

**11 кълас**

**Темæ. Зæххы къори**   
**Урочы темæ**. Комкомма ныхас æмæ фæрссаг ныхас.  
**Урочы нысан.**Бацамонын ахуырдзаутæн комкоммæ ныхас æмæ фæрссаг ныхасы синтæксикон функцитæ.

**Урочы хъомыладон хæс**.Ахуырдзауты сæ адæмы кад,тых,зондимæ бæттын, цæмæй сæ удыхъæд кæна хъæздыгдæр,фидардæр уой, ныфсхастдæр.  
**Æмхасæнтæ урокмæ***.Текст: «Зæххы къори», 11-æм къласы ирон æвзаджы чиныг, 11-æм къласы литературæйы чиныг, уæлæмхасæн æрмæг, æрбайсгæ дзырдты дзырдуат.* **Урочы цыд.**   
-Уœ бон хорз сывœллœттœ!

-Æгас нœм цу!

Сывœллœттœ, абон нœ хъœуы мидисджын куыст бакæнын урочы нысан æмæ хъомыладон хæс сæххæст кæныныл.  
**1.1** Сбæрæг кæнын хæдзармæ куыст.   
**Фарст.**Ахуырдзаутæ,уæ зæрдыл ма лæууы 5-æм æмæ 8-æм кълæсты рацыд æрмæг комкоммæ æмæ фæрссаг ныхæстæй?  
**1.2 Практикон куыст саразын.** Равзарын иукъорд хъуыдыйады.  
**Хæс.** Зæринæ скъоламæ куы рацæйцыд,уæд ын йæ мад загъта: «Нæ бинонты ма худинаг кæн, дæхи хорз дар!»   
**Фарст.** Цал хайæ конд у хъуыдыйад? Кæм сты кæйдæр дзырдтæ? Куыд хонæм мады ныхæстæ та? Кæм лæууы комкоммæ ныхас? Куыд ын ис равдисæн схемæйæ?   
**Фарст.** Цæмæн хонæм мады фæдзæхст «комкоммæ ныхас»?  
«Æри-ма, мæ мад, цъылын, ныр та æз амæрзон», - загъта Марина, йæ мадмæ бауайгæйæ.  
**Фарст.** Кæм лæууы ныр та комкоммæ ныхас? Цавæр æрхæцæн нысантæ дзы ис æвæрд? Цавæр дамгъæйæ райдайы комкоммæ ныхас кæмфæнды куы лæууа, уæддæр?

**2. Ног зонындзинæдтæ бацамонын.  
2.1** Рафыссут хъуыдыйæдтæ уæ тетрæдтæм, скæнут сын схемæтæ.

**2.2** Бакусын 11-æм къласы ирон æвзаг ахуыргæнæн чиныджы раиртæст æмæ фæлтæрæнтимæ.  
**Фарст.** Куыд ивы хъуыдыйады пунктуаци комкоммæ ныхасы бынатмæ æмæ фæлтæрæнтимæ?

***1-аг фæлæрæн****.*

- Цавæр цаутæ баст сты ацы нымæцтимæ: 29,160, 37, 5, 84? Ссарын сæ тексты æмæ бакæсын.

- Рафыссут фыццаг абзац, сæвæрут дзы æрхæцæн нысæнттæ.

- Фæстаг 2 абзацы ссарун, раст æвæрд цы æрхæцæн нысæнттæ не сты, уыдон. Сраст кæнын рæдыдтытæ.

-Тексты фыццаг абзацы хъ-тæ ныффыссут комкоммæ ныхасимæ.

Комкоммæ ныхæстæй саразут фæрссаг ныхæстæ, бæттæгтæ æмæ бæттæг дзырдты руаджы.  
**Фарст.** Куыд ивы хъуыдыйады пунктуаци комкоммæ ныхасы бынатмæ гæсгæ?

**Сфӕлдыстадон куыст.**

**Хӕс***.* Литературæйы чиныджы ссарын комкоммæ æмæ фæрссаг ныхасимæ хъуыдыйæдтæ. Ныффыссын сæ тетрæдты.

**2.3** Ахуырдзаутæ, комкоммæ ныхасы хъомыс бирæ у, фæлæ йыл бавæргæйæ дзырдтæ: **дам, зæгъы, зæгъгæ, æмæ бæттæгтæ: кæй, куыд, цæмæй** – куы амбæлынц, уæд сæ тых асæтты, йе ’рхæцæн нысантæ дæр æрбайсæфынц, цыбыр дзырдæй дзы рауайы… …ахъуыды-ма кæнут! Чи зæгъдзæн? Цавæр ныхас?

***-Фæрссаг ныхас.***

**Хæс.** Цы дыууæ хъуыдыйады ныффыстат фæйнæгæй, уыдонæй бавæргæ дзырдтæ: дам, зæгъы-зæгъгæ-йы – руаджы саразут фæрссаг ныхæстæ.  
**Фарст.**Цы хонæм комкоммæ ныхас?

**3.4 *Аулæфты номыл хъазт «Кæддæра куыд цыргъзонд дæ***!»-йæ.  
Къласы æппæт скъоладзаутимæ арæзт цæуы грамматикон хъазт «Чи цыргъзонддæр у?». Сывæллæттæн æмбæрстгонд цæуы: кæройнаг скъоладзау зæгъы дзырд, йæ фарсмæ бадæг та дыккаг дзырд, æртыккаг скъоладзау – æртыккаг дзырд æмæ афтæ дарддæр.  
Дыккаг дзырд хъауама райдайа, фыццаг дзырд цы мырæй фæуд кæны, ахæмæй. Скъоладзаутæ хъуама дзуапп дæттой æвиппайды. Чи къуылымпы кæна, уыдон хъазтæй иуварс цæуынц. Æппæт хъазты рæстæг æнæкъуылымпы дзуаппытæ чи дæтта, уый цæуы нымад уæлахизуæвæгыл.  
**2.5** Саразын практикон куыст уæлæмхасæн æрмæгæй.  
**3**. Бафидар кæнын, фæарфдæр кæнын ахуырдзауты зонындзинæдтæ.  
**3.1.**Ахуырдзаутæ, комкоммæ ныхас æрмæст грамматикон функцитæ не ххæст кæны, фæлæ ма, йæ ныхасыхъæд, йæ стиль, йæ загъдмæ гæсгæ хъусæгмæ сæвзарын кæны, равдисы дзурæджы загъдмæ гæсгæ, хъусæгмæ сæвзæрын кæны, равдисы дзурæджы бæлвырд удыхъæд, сурæт, цæстæнгас искæмæ, истæмæ.  
**3.2** Равзарут, бакæсут таурæгъ «Авд хойы**» *Созвездие Плеяды****.*

Стъалыгуппар Авд хойыл ис ахæм ирон таурæгъ:«Æмбырдтæ» *(афтæ дæр ма сæ хонынц)* цы стъалыты гуппар хонынц, уыдон кæддæр уыдысты авд хойы. Уыдонæй

чи хуыздæр у, уый зæххыл ничи зыдта.Иухатт куы уыди, уæд усгуртæ сфæнд кодтой чызджыты бафæлварын. Се ‘ппæтæн

дæр радтой æмхуызон куыст æмæ сын загътой: «Йæ куыст уæ раздæр чи фæуа, уый уыдзæн уæ хуыздæр.»

Чызджытæ бавнæлдтой, кæрдгæ-хуыйгæ кæнынц æмæ æхсæвæрафон уыцы-иу сахат фесты сæ куыст.

Афтæмæй куы нæ сбæрæг сæ хуыздæр, уæд сæ фæрсынц:

— Уæдæ цы хуызы ис, хуыздæр уæ чи у, уымæн равзарæн.

Уыдон загътой:

 Иунæг Хуыцау зоны, хуыздæр æмæ нæ æвзæрдæр чи у, уый. Фæлæ авдæй æмсæр кæй стæм, уый тыххæйнæ цæрæнуат уæд арвыл, нæ фæлгонц нын уынæд адæм æмæ нæ рох ма кæнæд. Ноджы Хуыцауы уыйбафæндæд, цæмæй немæ уой нæ сынтæджытæ.

Хуыцау сын сæ фæндон сæххæст кодта æмæ сын арвыл бынат радта».

Стъалыгуппар Авд хойы стъалыты нæмттæ сты: Уз, Заз, Цицыр, Зада, Гадæкк, Удыкк æмæ кæстæр Гæда*(фыдуаг æмæ къæбæда, æдзухдæр иуварс вæййы, иннæтимæ нæ хæццæ кæны)*.

Иннæ варианты та сты:Аззæ, Уырыззæ, Цицц, Уæрдахъ, Дæдæкк, Уæдæкк æмæ Къæбæда.

Ис сыл хъазгæмхасæн ахæм тагъддзурæн:

…

*Бынтон — æнафон,*

*Æнæнтыст фæуой,*

*Цъæх арвыл кафынц,*

*Цъæх арвыл симынц*

*Æнæнтыст хотæ,*

*Кæсут-ма, авдæй.*

*Аззæ — сæ хистæр,*

*Гъе стæй — Уырыззæ.*

*Уымæй дæлæмæ —*

*Цицц æмæ Уæрдахъ,*

*Дæдæкк æмæ Уæдæкк,*

*Стæй сæ кæстæр — Къæбæда.*

**Фарст.**   
**Хæс. А.**Ссарут комкоммæ ныхæстæ æмæ сæ раивут фæрссаг ныхæстæй.  
**Фарст.**Цæй руаджы раивтат комкоммæ ныхас фæрссагæй?  
Цавæр бавæргæ дзырдтæ æмæ бæттæгты руаджы ис раивæн комкоммæ ныхас фæрссагмæ?  
**Æ.**Фонетикон æвзæрсты фæткмæ гæсгæ равзарут дзырд-арфæгондæй – раивут æй уырыссаг æвзагмæ.  
**Фарст.**Цавæр арфæтæ зонут уæ мадæлон æвзаджы?  
**Б.**Кæй ма зонут Иры дирижертæй?  
**2.**Афлгæсын абоны урочы цыдыл. Зæгъут, цы дзы базыдтат ногæй?  
**Фарст.**Цæй охыл бавæрæм дзырдтæ, хъуыдыйады сконды? Дæнцæгтæ.

**4**.Хæдзармæ куыст.

**4.1** Зонын комкоммæ ныхас фæрссагмæ ивын.  
**4.2** Баххæст кæнут амынд фæлæрæн.  
*5-æм фæлæрæн.Рафыссут текст.Хъæугæ пунктуацион нысæнттæ æвæргæйæ.*